CELEX: 32006R1041
Language: et
Date: 2006-07-07 00:00:00
Title: Komisjoni määrus (EÜ) nr 1041/2006,  7. juuli 2006 , millega muudetakse Euroopa Parlamendi ja nõukogu määruse (EÜ) nr 999/2001 III lisa seoses lammaste transmissiivse spongioosse entsefalopaatia seirega   (EMPs kohaldatav tekst)

8.7.2006   
            
            
               ET
            
            
               Euroopa Liidu Teataja
            
            
               L 187/10
            
         
      KOMISJONI MÄÄRUS (EÜ) nr 1041/2006,
   7. juuli 2006,
   millega muudetakse Euroopa Parlamendi ja nõukogu määruse (EÜ) nr 999/2001 III lisa seoses lammaste transmissiivse spongioosse entsefalopaatia seirega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (1) eriti selle artikli 23 esimest lõiku,
   ning arvestades järgmist:
   
               (1)
            
            
               Määruses (EÜ) nr 999/2001 sätestatakse lammaste transmissiivse spongioosse entsefalopaatia (TSE) seire eeskirjad.
            
         
               (2)
            
            
               8. märtsil 2006. aastal kinnitas väikemäletsejaliste TSE eksperdikomisjon ühenduse TSE tugilaboratooriumi juhatamisel, et veiste spongioosset entsefalopaatiat nendel loomadel ei saa välistada, lähtudes Prantsusmaal kahe lamba ja Küprosel ühe lamba ajuproovide eristustestide teise etapi tulemustest. Tuleb teha täiendavaid katseid, et saaks välistada BSE esinemise kõnealustel loomadel.
            
         
               (3)
            
            
               Endine juhtiv teaduskomitee võttis oma koosolekul 2002. aasta aprillis vastu arvamuse väikemäletsejatelt pärit materjalide turvalise hankimise kohta, kui BSE esinemine peaks muutuma väikemäletsejate puhul tõenäoliseks. Euroopa Toiduohutusameti (EFSA) bioloogiliste ohtude teaduskomisjon kinnitas oma 2003. aasta novembrikuu koosolekul vastu võetud arvamuses juhtiva teaduskomitee soovitusi TSEga seotud ohutuse kohta teatavate väikemäletsejatelt saadud toodete puhul.
            
         
               (4)
            
            
               Tuleks hinnata Prantsusmaal ja Küprosel, kus BSE esinemist ei saa välistada, esinenud nimetatud juhtumite tähtsust. Sellega seoses on lammaste TSE ulatuslikuma seire tulemused olulised. Kooskõlas juhtiva teaduskomitee ja Euroopa Toiduohutusameti (EFSA) arvamustega tuleks lammaste seiret ühenduse haigustõrjeprogrammide parandamiseks laiendada. Need programmid tõstavad ka tarbijakaitse taset lisaks lammastelt pärit toodete turvalise hankimise tagamisele kehtivate meetmetega, eelkõige määruse (EÜ) nr 999/2001 sätetega määratletud riskiteguriga materjali kõrvaldamise kohta.
            
         
               (5)
            
            
               Laiendatud seire peaks põhinema statistiliselt kehtival uuringul, et teha võimalikult kiiresti kindlaks BSE tõenäoline esinemissagedus lammastel ning täiendada teadmisi selle haiguse geograafilise levimise kohta.
            
         
               (6)
            
            
               Küprose lammaste ja kitsede populatsioonil TSE esinemise kõrget taset silmas pidades võib lammaste laiendatud seire korral piirduda nakatumata karjadega.
            
         
               (7)
            
            
               Lammaste seire programm tuleks pärast vähemalt kuuekuulist tõhusat seiret läbi vaadata.
            
         
               (8)
            
            
               Määrust (EÜ) nr 999/2001 tuleks seepärast vastavalt muuta.
            
         
               (9)
            
            
               Selleks et tagada tarbijakaitse võimalikult hea tase BSE esinemissageduse hindamisel lammastel, peaksid käesoleva määrusega tehtud muudatused jõustuma viivitamata.
            
         
               (10)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 999/2001 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. juuli 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 147, 31.5.2001, lk 1. Määrust on viimati muudetud komisjoni määrusega (EÜ) nr 688/2006 (ELT L 120, 5.5.2006, lk 10).
   
      LISA
      Määruse (EÜ) nr 999/2001 III lisa A peatüki II osa punktid 2 ja 3 asendatakse järgmisega:
      
         “2.   Inimtoiduks tapetud lammaste ja kitsede seire
         a)   Lambad
         Liikmesriigid kontrollivad tapetud terveid lambaid vastavalt käesoleva punkti tabelis A loetletud väikseimatele valimimahtudele ja punktis 4 sätestatud proovivõtueeskirjadele.
         Tabel A
         
                     Liikmesriik
                  
                  
                     Tapetud tervete lammaste väikseim valimimaht (1)
                     
                  
               
                     Saksamaa
                  
                  
                     37 500
                  
               
                     Kreeka
                  
                  
                     23 000
                  
               
                     Hispaania
                  
                  
                     41 800
                  
               
                     Prantsusmaa
                  
                  
                     42 400
                  
               
                     Iirimaa
                  
                  
                     40 500
                  
               
                     Itaalia
                  
                  
                     43 700
                  
               
                     Madalmaad
                  
                  
                     23 300
                  
               
                     Austria
                  
                  
                     14 300
                  
               
                     Poola
                  
                  
                     23 300
                  
               
                     Portugal
                  
                  
                     14 300
                  
               
                     Ühendkuningriik
                  
                  
                     44 000
                  
               
                     Teised liikmesriigid
                  
                  
                     kõik
                  
               Erandina tabelis A loetletud väikseimatest valimimahtudest võib Küpros otsustada kontrollida ainult minimaalselt kahte inimtoiduks tapmisele saadetud lammast igast karjast, kus ei ole registreeritud TSE juhtumeid.
         b)   Kitsed
         Liikmesriigid kontrollivad tapetud terveid kitsi vastavalt käesoleva punkti tabelis B loetletud väikseimatele valimimahtudele ja punktis 4 sätestatud proovivõtueeskirjadele.
         Tabel B
         
                     Liikmesriik
                  
                  
                     Tapetud tervete kitsede väikseim valimimaht (2)
                     
                  
               
                     Kreeka
                  
                  
                     20 000
                  
               
                     Hispaania
                  
                  
                     125 500
                  
               
                     Prantsusmaa
                  
                  
                     93 000
                  
               
                     Itaalia
                  
                  
                     60 000
                  
               
                     Küpros
                  
                  
                     5 000
                  
               
                     Austria
                  
                  
                     5 000
                  
               
                     Teised liikmesriigid
                  
                  
                     kõik
                  
               c)   Kui liikmesriigil tekib raskusi piisava arvu tapetud tervete lammaste või kitsede kogumisega ettenähtud väikseima valimimahu jaoks, mis on kehtestatud punktis a ja b, võib ta selle asendamise eesmärgil kontrollida kuni 50 % valimimahu ulatuses üle 18 kuu vanuseid surnud lambaid või kitsi suhtega üks ühele ja lisaks punktis 3 sätestatud väikseimale valimimahule. Lisaks selle võib liikmesriik asendamise eesmärgil kontrollida kuni 10 % valimimahu ulatuses üle 18 kuu vanuseid lambaid või kitsesid, kes on tapetud haiguse likvideerimise programmi raames suhtega üks ühele.
         3.   Muul põhjusel kui inimtoiduks tapetud lammaste ja kitsede seire
         Liikmesriigid kontrollivad vastavalt punktis 4 sätestatud proovivõtueeskirjadele ning tabelites C ja D esitatud väikseimatele valimimahtudele lambaid ja kitsesid, kes on surnud või tapetud, kuid keda ei ole:
         
                     —
                  
                  
                     tapetud haiguse likvideerimise programmi raames või
                  
               
                     —
                  
                  
                     tapetud inimtoiduks.
                  
               Tabel C
         
                     Uttede ja paaritatud utetallede arv liikmesriigis
                  
                  
                     Surnud lammaste väikseim valimimaht (3)
                     
                  
               
                     > 750 000
                  
                  
                     20 000
                  
               
                     100 000–750 000
                  
                  
                     3 000
                  
               
                     40 000–100 000
                  
                  
                     100 % kuni 1 000
                  
               
                     < 40 000
                  
                  
                     100 % kuni 200
                  
               
            
         Tabel D
         
                     Poeginud ja paaritatud kitsede arv liikmesriigis
                  
                  
                     Surnud kitsede väikseim valimimaht (4)
                     
                  
               
                     > 750 000
                  
                  
                     10 000
                  
               
                     250 000–750 000
                  
                  
                     3 000
                  
               
                     40 000–250 000
                  
                  
                     100 % kuni 1 000
                  
               
                     < 40 000
                  
                  
                     100 % kuni 200
                  
               
      
         (1)  Väikseimad valimimahud on kehtestatud, arvestades tapetud tervete lammaste arvu ja püüdes seada saavutatavaid eesmärke. Väikseimad valimimahud üle 30 000 loomaga võimaldavad 95 % tõenäosusega määrata haiguse 0,003 % esinemissagedust.
      
         (2)  Väikseimad valimimahud on kehtestatud, arvestades tapetud tervete kitsede arvu ja BSE esinemissagedust igas liikmesriigis. Nendega püütakse seada ka saavutatavaid eesmärke. Väikseimad valimimahud üle 60 000 loomaga võimaldavad 95 % tõenäosusega määrata haiguse 0,0017 % esinemissagedust.
      
         (3)  Väikseimad valimimahud on kehtestatud, arvestades iga liikmesriigi lammaste ja kitsede arvu ning püüdes seada saavutatavaid eesmärke.
      
         (4)  Väikseimad valimimahud on kehtestatud, arvestades iga liikmesriigi lammaste ja kitsede arvu ning püüdes seada saavutatavaid eesmärke.”